SAD: Milijarda dolara za pobjedu na predsjedničkim izborima 2012.
Predsjednički kandidat, ako ozbiljno računa na izbornu pobjedu, moraće imati fond od milijardu dolara
Za izbornu kampanju i pobjedu 2008. godine gospodin Obama je prikupio oko 750 miliona dolara i bio najbolji pojedinačni prikupljač donacija. Ako iko bude u stanju prikupiti milijardu dolara... to će biti Barack Obama - kaže jedan od analitičara. Predsjednik Barack Obama je početkom ove sedmice zvanično objavio da će biti kandidat za predsjedničku funkciju i na narednim izborima. I za sada je jedini za koga se zna da će se upustiti u vrlo skupu izbornu kampanju. Prema procjenama analitičara predsjednički kandidat, ako ozbiljno računa na izbornu pobjedu, moraće prikupiti milijardu dolara donacija. Aktualni predsjednik krenuo je tim putem. Video-porukom na web stranici gospodina Obame, njegovi mladi simpatizeri pozivaju Amerikance da podrže Obamin reizbor. Na drugoj web-stranici takođe traži podršku... ali finansijsku, u donacijama. Organizatori njegove izborne kampanje planiraju prikupiti najmanje milijardu dolara. Ako se to desi, i uz donacije drugim predsjedničkim kandidatima koje nikako neće biti male, izbori iduće godine biće najskuplji. Za glasače osnovni problem je shvrha tog ogromnog novca. - kažu dvojica mladih Amerikanaca. Djelomično biće tako i zbog prošlogodišnje odluke Vrhovnog suda Sjedinjenih Država kojom je kompanijama i sindikalnim unijama ukinut limit na donacije izbornim kampanjama. To znači da mogu donirati koliko hoće i žele. - kaže jedna Amerikanka, takođe učesnica mini-ankete Glasa Amerike. Doug Kendall, osnivač grupe Centar za ustavnu odgovornost, smatra da je odlukom Vrhovnog suda velikim kompanija data prilika za ogroman uticaj: I gospodin Obama je u prošlogodišnjem govoru o stanju nacije kritikovao tu odluku: Ipak, odluka Vrhovnog suda omogućava i predsjedniku Obami da prikupi planiranih milijardu dolara. Činjenica je da televizijski oglasi koštaju jako mnogo. Ni sve ostalo nije jeftino. I onaj ko bude imao novac u ogromnoj je prednosti ističe i Dave Levinthal iz Centra za odgovornu politiku: Za izbornu kampanju i pobjedu 2008. godine gospodin Obama je prikupio oko 750 miliona dolara i bio najbolji pojedinačni prikupljač donacija. Gospodin Levinthal sada kaže - ako iko bude u stanju prikupiti milijardu dolara... to će biti Barack Obama.